Vi var meget glade for at bo i denne dejlige lejlighed. Den var ideel som base for vores mange udflugter til Roms seværdigheder, idet næsten alt kunne nåes til fods. Samtidig er den beliggende i et meget hyggeligt og sympatisk område. Der var i indretningen tænkt på mange praktiske ting, der gjorde det let at være gæst. Vi var endog før ankomst blevet tilbudt hjælp med transporten fra lufthavn til lejlighed ( hvilket vi syntes var svært at takke ja til, da afstanden ikke er helt lille ). Da vi tog afsked fik vi hjælp med kuffert, hvilket var extremt venligt. Alt i alt en meget dejlig uge for os alle 3 - kommer meget gerne igen.